Techniski pomnik při Budyskim dwórnišću dyrbi so hač do junija tohole lěta zminyć. Za njón su nětko nowe městno a samo sponsorow za přesadźenje namakali.
Budyšin (CK/SN). Stara parna lokomotiwa při Budyskim dwórnišću so městu Budyšinej zachowa. Jeje nowi wobsedźerjo budu Wuchodosakscy přećeljo železnicy. Towarstwo drje lokomotiwu njetrjeba, dokelž hižo dwě ma, a tež zrěčenje hišće podpisane njeje, je pak na dobrym puću. Tole rozprawja čłon frakcije CDU Budyskeje měšćanskeje rady Heinrich Schleppers. Fachowcy zwěsćichu, zo hodźi so 124 tonow ćežke a 24 metrow dołhe jězdźidło tež bjez krana pohibować. Přiwšěm płaći přesadźenje 50 000 eurow. Schleppers je transportne předewzaće zdobył, kotrež by projekt sponsorowało. Dalša firma trěbne kolije na nowe městno přepołoži a tež wobchadny zwjazk ZVON so pjenježnje wobdźěli.
szl_Latn szl_Latn